גדי קינדה עובר לארצות הברית. השחקן הכי טוב של בית"ר ירושלים העונה עוזב את ישראל ומצטרף לקנזס סיטי מה-MLS.

בית"ר תקבל עבורו 3.7 מיליון דולר והוא יחתום לארבע עונות לאחר שיעבור בדיקות רפואיות. צפוי להרוויח 600 אלף דולר לעונה.

תפס אמריקה. גדי קינדה (צילום: ראובן שוורץ)

מי שניהל את מעברו של קינדה, שכבש העונה שבעה שערי ליגה, היה הבעלים של מ.ס אשדוד ג'קי בן זקן, זאת מכורח ההסכם

שחתם בינואר מול משה חוגג. לבית"ר יוחזרו מיליון אירו, שהשקיעה על העברתו ועוד מחצית מיתר סכום ההעברה, שתתחלק עם אשדוד.

בבית"ר כבר מתחילים לעבוד על אלטרנטיבות, כשחוגג מנהל מגעים עם זרים מליגות בכירות ומקווה שיסכימו להגיע ארצה. בגזרת הישראלים, בקבוצה בוחנים אפשרות להביא את דן ביטון.